Cate Blanchett
Store norske leksikon,Kunst og estetikk,Film, TV og teater,Film og TV,Film og TV i Oseania
Cate Blanchett er en australsk film- og teaterskuespiller, som også har hatt en lang karriere i USA.
Debut og gjennombrudd Blanchett studerte ved National Institute of Dramatic Art i Sydney og var deretter medlem av Sydney Theatre Company. Hun filmdebuterte i 1996, og fikk sitt internasjonale gjennombrudd som Elizabeth 1 i Shekhar Kapurs Elizabeth (1998). Allsidig skuespiller Blanchett markerte seg fort som en allsidig skuespiller som behersket mange forskjellige sjangre med roller i Oscar Wilde-filmatiseringen An Ideal Husband (Den perfekte ektemann, 1999), The Talented Mr. Ripley (Den talentfulle Mr. Ripley, 1999), kriminalfilmen The Gift (2000) og filmtrilogien basert på J.R.R Tolkiens bøker The Lord of the Rings (Ringenes Herre, 2001–2003; som alvedronningen Galadriel). Kritikerroste roller Hun vant en Oscar for sin birolle som Katharine Hepburn i Martin Scorseses The Aviator (2004), og fulgte opp med kritikerroste roller i flettverksfilmen Babel (2006) og i Steven Soderberghs The Good German (2006).Blanchett portretterte en ung Bob Dylan i I'm Not There (2007), og spilte mot Brad Pitt i The Curious Case of Benjamin Button (Den fantastiske historien om Benjamin Button, 2008). Hun gjentok rollen som Galadriel i The Hobbit: An Unexpected Journey (Hobbiten: En uventet reise, 2012; oppfølger i 2013).Hun fikk mye skryt for tolkningen av den nevrotiske Jasmine i Woody Allens Blue Jasmine (2013), en innsats som ble hedret med Oscar-prisen for beste kvinnelige hovedrolle. Blanchett ble Oscar-nominert for sin tittelrolle i Carol (2015). Les mer i Store norske leksikon Film i Australia Film i USA Ringenes herre